Hei! Sid Roth tässä.
Tervetuloa maailmaani, joka on luonnollisesti yliluonnollinen.
Sain olla mukana valtavassa Jumalan Hengen liikkeessä -
1990-luvun alkupuolella. Se tapahtui entisessä Neuvostoliitossa.
Ovet avautuivat, ja tapahtui ihmeitä toinen toisensa perään.
Monet tuhannet ihmiset tulivat mukaan Jumalan valtakuntaan.
Ovi sinne avautui yhtäkkiä ja sulkeutui yhtä äkillisesti.
Julistan tänään, että tuo ovi on nyt auki!
Onko olemassa yliluonnollinen ulottuvuus, tuntematon maailma?
Onko kuolemanjälkeistä elämää?
Onko enkeleitä olemassa?
Voivatko unemme sisältää viestejä taivaasta?
Voimmeko avata muinaisia yliluonnollisia salaisuuksia?
Ovatko paranemisihmeet aitoja?
Sid Roth on tutkinut yliluonnollista jo yli 35 vuotta.
Liity Sidin mukaan Yliluonnollista! -ohjelmaan.
Kun olin melko tuore juutalainen Messiaaseen uskova ihminen, -
en tiennyt juuri mistään mitään.
Olin Kathryn Kuhlmanin vieraana kansallisessa televisio-ohjelmassa, -
vaikken ollut edes lukenut Uutta testamenttia läpi.
Sain kutsun ohjelmaan, -
koska tuolloin oli todella harvinaista, että juutalainen tuli uskoon.
Monet teistä tuntevat ystäväni, joka on myös juutalainen uskova.
Hänelläkin on tv-ohjelma. Hän on rabbi Jonathan Bernis.
Jonathanilla ja minulla oli tapana viettää päiväkausia -
rukoillen yliluonnollisilla kielillä ja paastoten.
Meillä ei monestakaan syystä ollut aavistustakaan, mitä oikein teimme.
Nyt tiedän, mitä teimme.
Minulla on nykyisin kaksi televisioasemaverkkoa, -
jotka toimivat kaikkialla maailmassa. Rukoukseni synnyttivät sen kaiken.
Rukoilin yliluonnollisilla kielillä tietämättä, mitä oikein tein.
Jonathan teki samoin. Hänelläkin on kansainvälinen järjestö.
Synnytimme sen rukoilemalla yliluonnollisilla kielillä.
Kerran Jonathan soitti ja sanoi: -
"Jumala kehotti minua menemään entisen Neuvostoliiton alueelle.
Ovet sinne ovat juuri avautuneet."
Sanoin: "Mikä upea idea!" Hän ehdotti, että järjestäisimme -
juutalaisen musiikin festivaalin. Tuohon aikaan juutalaiset -
eivät saaneet edes elää juutalaisten tavoin entisessä Neuvostoliitossa.
Halusimme evankelioida heitä.
Se kuulosti minusta hyvältä, joten hän pyysi minua puhujaksi.
Tuolloin entisen Neuvostoliiton alueella piti jonottaa ruokaa.
Hotellihuoneet olivat niin likaisia ja täynnä täitä ja hyttysiä, -
etteivät monet kestäneet sitä, -
vaan siirtyivät nukkumaan käytävälle.
Borssikeitossa oli lasia. Ne olivat kovia aikoja, -
mutta Jonathan ja minä olimme mukana tekemässä historiaa.
Vuokrasimme auditorion tietämättä, tulisiko sinne ketään.
Se tuli tupaten täyteen juutalaisia. Siellä oli vain seisomapaikkoja.
Kun annoimme alttarikutsun, juutalaiset eivät ujostelleet.
He juoksivat eteen saadakseen tuntea Jumalan! Se oli ennen näkemätöntä.
Haluaisitteko nähdä aitoa kuvamateriaalia tuosta tapahtumasta?
Jos et tunne Jumalaa, tämä on sinun iltasi Pietarissa.
Rukoilen puolestanne juuri nyt, -
ja tulette tuntemaan Jumalan. Ette vain tiedä jotain Hänestä.
Ja tulette tuntemaan Hänen Poikansa Jeshuan, Israelin Messiaan!
Nouskaa nyt paikoiltanne siellä parvella -
ja tulkaa kiireesti alttarille, niin rukoilen puolestanne.
Tulkaa pian! Näyttäkää Jumalalle, miten paljon rakastatte Häntä!
Jos ette tunne Jumalaa, teidän täytyy tulla tänne!
Käsken teitä siihen elävän Jumalan nimessä.
Juoskaa Jumalan luo, sillä Jumala juoksee teitä kohti!
Juoskaa elävän Jumalan luo, nyt!
Nopeasti! Toistakaa perässäni: -
"Uskon, että Jeesus kuoli, -
haudattiin ja nousi kuolleista.
Hänen kallisarvoinen verensä -
pesi pois kaikki syntini.
Pyydän, että Jeesus tulee asumaan sisimpääni.
Otan Jeesuksen Herrakseni.
En häpeä hyvää sanomaa.
Kiitos, Jumala."
Se oli todella uskomatonta!
Vielä nytkin, kun katson sitä, palaan noihin samoihin tunteisiin.
Ovet kuitenkin sulkeutuivat, -
mutta minulla on hyviä uutisia: ne ovat juuri auenneet uudestaan!
Yliluonnollista! jatkuu.
Jumalan yliluonnollisuus ei tunne rajoja, ja nyt voit saada opetusta -
oman yliluonnollisen läpimurtosi missä ja milloin vain.
ISN on saatavana mobiililaitteisiin ilmaisen sovelluksen kautta.
Maailma ei tarvitse jälleen yhtä uutta kristillistä tv-kanavaa.
Se tarvitsee muutoksen tekeviä ohjelmia, joissa on Jumalan läsnäolo.
Ja ihmisten pitää päästä niihin käsiksi milloin ja missä vain.
ISN:n avulla pääset käsiksi live- ohjelmiin joka päivä kellon ympäri -
mobiililaitteen tai älytelevision kautta. Voit myös katsoa kymmeniä -
Yliluonnollista! -ohjelman jaksoja ja muita ohjelmia. Lataa se ilmaiseksi.
Jumalalla ei ole rajoja, -
ja siksi pääset aina käsiksi Jumalan yliluonnollisuuteen.
Yliluonnollista! jatkuu.
Tuo matka, jonka tein kauan sitten entisen Neuvostoliiton alueelle, -
valmisti ja varusti minua siihen, mitä sen jälkeen on tapahtunut.
En enää käyttänyt houkuttimena juutalaista musiikkia, -
vaan aloin pitää luentoja yliluonnollisesta.
Aloin mainostaa: "Sid Roth on tutkinut yliluonnollista 20 vuotta -
ja on Floridan Boca Ratonissa vain tänä iltana."
Tein tätä juutalaisissa yhteisöissä kaikkialla maailmassa.
Luennoillani monet kuulijat paranivat omilla istumapaikoillaan.
Tuolloin Jumala vain aloitti ihmeen, -
jollaista en ole nähnyt kenenkään tekevän aiemmin.
Juutalaiset, joiden kokemuspiiriin ihmeet eivät kuuluneet, -
alkoivat kokea ihmeitä samalla hetkellä, kun aloin puhua.
Ja aloin saada missä tahansa USA:n tai maailman kaupungissa -
samoja tuloksia kuin tuolloin Pietarissa.
Paavali ymmärsi tämän sanoessaan, että juutalaiset vaativat tunnustekoja.
Seurakunta ei ole pystynyt kertomaan hyvää sanomaa juutalaisille, -
koska emme toimi perintöosamme mukaan.
Siksi ohjelmani käsittelee yliluonnollista.
Otan teidät mukaan -
yhdelle viimeaikaisista yliluonnollista käsittelevistä luennoistani.
Pidin luennon yhdessä lempikaupungeistani -
Israelin ulkopuolella, Ukrainan Odessassa.
Emme kiinnittäneet ajoissa huomiota luennon päivämäärään.
Se pidettiin pyhäinpäivän yönä.
Odessassa on enemmän noitia neliösenttiä kohti -
kuin juuri missään tuntemassani kaupungissa. Pidimme kokouksen.
Ihmeiden määrä lisääntyi valtavasti. Minun on vieläkin vaikea uskoa, -
että asiat, jotka kohta näytän, todella tapahtuivat.
Lähdetään siis yliluonnollisuus- luennolle Ukrainan Odessaan.
Ukrainan Odessassa lokakuun 31. päivänä vuonna 2015 -
kokoontui tuhat ei-uskovaa juutalaista.
Heistä 500 todisti parantuneensa koettuaan Jumalan yliluonnollisuuden.
Tuhannesta 990 otti Jeshuan Messiaakseen ja Herrakseen.
Kunpa olisitte olleet kanssani tänään. Olen Ukrainan Odessassa.
Täällä monet ovat juutalaista sukua.
Pidimme luennon yliluonnollisesta. Puheeni loppui juuri.
Olen nyt majapaikassani, eräässä vanhassa hotellissa.
En ole koskaan nähnyt vastaavaa.
Toisin kuin monet muut, emme pidä evankelioimiskokouksia.
Koko yleisömme oli juutalaisia, jotka eivät tunteneet Jeesusta.
Koska luennoin yliluonnollisesta, ihmeitä oli pakko tapahtua.
Puheeni kesti yli tunnin.
Kokoukseen tuli tuhat ei-uskovaa ukrainalaista juutalaista.
Jumalan edessä voin todistaa, etten ole koskaan nähnyt -
näin monen ihmisen kohottavan kätensä paranemisen merkiksi.
Uskallan sanoa, että puolet ihmisistä nousi ylös ja sanoi parantuneensa.
Mitä tulee pelastumiseen, jopa 99 prosenttia ihmisistä -
nousi ylös ja todisti julkisesti, että Jeesus on heidän Messiaansa.
990 IHMISTÄ PELASTUI
Se tapahtui Ukrainassa, -
mutta entäpä Israel?
Aloin pitää kokouksia Israelissa.
Pidin kaksi luentoa yliluonnollisesta Jerusalemissa -
ja yhden Ashdodissa, joka on sataprosenttisen juutalainen kaupunki.
Pidin luennon myös Galileassa.
Itse asiassa viimeisten kahden vuoden aikana -
yli 3 100 Israelin juutalaista on tunnustanut uskonsa julkisesti.
Ovi on totisesti auki!
Kohta näytän teille autenttista kuvamateriaalia -
historiallisimmasta Messiasta Jeshuaa julistavasta kokouksesta -
Israelissa sitten Apostolien tekojen. Haluatteko nähdä sen?
Yliluonnollista! jatkuu pian.
Maailma erottelee ihmiset eri ryhmiin.
Raamattu kertoo, kuinka Messias yhdisti juutalaiset ja ei-juutalaiset.
Hän loi uuden ihmisen, uuden ihmiskunnan.
Jumala toimii tämän uuden ihmiskunnan kautta -
voimallisemmin kuin koskaan.
Sid Roth on todennut, että Raamattu on avain juutalaisten sydämiin.
Kun seurakunta avautuu ihmeille ja merkeille, -
maailma näkee Jumalan.
Nettisivuillamme on opetusmateriaalia tästä aiheesta.
Tulet ymmärtämään Israelia ja seurakunnan juutalaisia juuria.
Käy osoitteessa www.sidroth.org niin saat kuulla, -
mikä on avain Jumalan siunauksiin.
Yliluonnollista! jatkuu.
Kerroin ystävälleni rabbi Jonathan Bernisille, mitä Israelissa tapahtuu.
Hän sanoi, että sehän on kuin vanhoina hyvinä aikoina.
Nuo ajat ovat tulleet takaisin!
Tapahtui jotain, joka menee täysin yli ymmärrykseni. Ihan totta.
Järjestimme Israelin Tel Avivissa tapahtuman, -
joka oli täysin vertaansa vailla. Tämä on Israel. Se on Jumalan maa.
Sieltä kaikki alkoi ja sinne kaikki tulee päättymään.
Katsokaa, miten Jumalan käsi on Hänen vanhan kansansa yllä -
ja mitä Hän teki Tel Avivissa.
Kunpa olisin voinut ottaa teidät kaikki mukaani Tel Aviviin pari päivää sitten.
Olen tutkinut yliluonnollista ja raportoinut siitä yli 40 vuotta, -
enkä ole koskaan kuullutkaan tällaisesta.
Paranemisihmeiden jättiläisetkään eivät vedä tälle vertoja.
Vuokraamamme hallin pihaan pysähtyi 33 bussia.
Ne olivat aivan täynnä ei-uskovia Israelin juutalaisia.
Miksi he tulivat? Koska pidin luennon yliluonnollisesta ja lupasin, -
että ihmeitä tapahtuisi. Näin meidän kesken en voi parantaa ketään, -
mutta kaikki on mahdollista, kun Jumala ilmestyy. Ja Hän ilmestyi.
Messiaaninen juutalaisrabbi puhalsi sofar-torveen. Se puhdisti ilmapiirin.
Tiedon sanat virtasivat melkein heti kun aloin puhua.
Pyysin kaikkia, jotka olivat parantuneet, nostamaan kätensä.
Noin tuhat paikalla olleista 1 800 ihmisestä nosti kätensä.
He paranivat välittömästi.
Kuten sanoin, olen tutkinut ihmeitä 40 vuotta enkä ole koskaan nähnyt -
tuhannen ihmisen paranevan parissa sekunnissa. Jumalalla taitaa olla kiire.
Eikä tässä vielä kaikki.
He olivat juutalaisia eivätkä taatusti liioittelisi, pikemminkin päinvastoin.
Kokouksen lopussa rukoilin kaikkien niiden puolesta, -
jotka halusivat yliluonnollisen sydämensiirron.
Lähes kaikki nousivat ja julistivat, että Jeshua oli heidän Messiaansa.
He pyysivät Jumalalta uutta sydäntä ja ottivat Jeesuksen sisimpäänsä.
Sitten sanoin Daavidin sanoneen: "Kohotan pyhät käteni" -
ja kehotin heitä tekemään samoin. Olin hämmästynyt nähdessäni, -
että kaikki nämä juuri uskoon tulleet juutalaiset kohottivat kätensä.
Rukoilin, että he täyttyisivät Pyhällä Hengellä.
Sitten he palasivat busseihinsa.
Apunamme oli 7 messiaanisten juutalaisten seurakuntaa.
He toivat nämä ihmiset paikalle. Busseissa jaettiin uutta kirjasta, -
joka käsitteli sitä, mihin rabbit menevät kuolemansa jälkeen.
Tuossa väkevässä kirjasessa oli kaikki ne raamatunkohdat, -
joista puhuin, ja paljon muuta.
Joka bussissa oli kaksi työntekijäämme.
Kuulin heiltä, että monet juutalaisista olivat ihmeissään siitä, -
että olivat parantuneet fyysisesti. Kaikki sanoivat kokevansa rauhaa.
Jumalan valtakunta on tulossa! Hän pistää aina vain paremmaksi.
Hän pisti juuri paremmaksi siitäkin, mitä äsken kuulitte.
Sitä on vaikea uskoa. On olemassa eräs tv-kanava, -
joka näkyy kaikissa Israelin kodeissa, joissa vain on televisio.
Se kuuluu peruspakettiin. Ohjelmani näkyy siellä, halusipa sitä tai ei.
Se näkyy myös kaikkialla Lähi-idässä.
Saanko näyttää teille, miltä METV:n studiolla näyttää?
METV:n johtaja Joel Nori teki jokin aika sitten kierroksen studiolla, -
josta lähetetään evankeliumia Israeliin ja Lähi-idän maihin.
Kun astuin sisälle METV:n studiolle, olin haltioissani siitä, -
että messiaanisena tv-kanavana saamme nostaa työn uudelle tasolle -
ja välittää evankeliumin joka kotiin.
Koko henkilöstö on jo valmiina nykyaikaisissa tiloissa -
tekemään uutta, voideltua ohjelmaa, -
joka kiinnostaa ihmisiä maissa, joista evankeliumi lähti maailmalle.
Tämä on pääkomentokeskus, -
jossa ohjelmat valmistellaan lähetyskuntoon.
Tiimi valvoo ohjelmia, -
joita lähetetään jatkuvasti satelliitin kautta 25 eri maahan.
Jumala on antanut mahdollisuuden välittää yliluonnollisia tekojaan -
sekä evankeliumia juutalaisille ja muslimeille METV:n kautta.
Tässä ohjelmia dubataan kielille, joita Lähi-idässä ymmärretään.
Pystymme jatkossa lähettämään myös suoria ohjelmia -
Pohjois-Carolinan studioiltamme jopa yli 150 miljoonalle ihmiselle.
Tästä komentohuoneesta METV:n ja nyt myös ISN:n ohjelmasignaali -
lähetetään katolla olevien satelliitti- antennien kautta 25:een Lähi-idän, -
Euroopan ja Afrikan maahan. METV välittää evankeliumin kansoille.
Jes. 2:3 "Monet kansat lähtevät liikkeelle sanoen: -
'Tulkaa, nouskaamme Herran vuo- relle, Jaakobin Jumalan temppeliin, -
että hän opettaisi meille teitänsä ja me vaeltaisimme hänen polkujansa; -
sillä Siionista lähtee laki, Jerusalemista Herran sana'."
Tässä oli profeetallinen katsaukseni siitä, mitä juuri nyt tapahtuu.
Jumala tavoitti pakanat juutalaisten kautta, ja he ovat vieneet viestiä.
Juuri ennen Hänen paluutaan juutalaiset nousevat esiin -
ja alkavat viedä hyvää sanomaa väkevästi maailmaan.
Tuota armeijaa yhdistää se, -
että he ovat yhtä kansaa ja heillä on yksi Jumala ja Henki.
Pyydän häpeilemättä: Lähettäkää minut Lähi-idän televisioon.
Olemme jakaneet kolme miljoonaa Jumalan Hengestä syntynyttä -
evankelioivaa kirjaa pääosin juutalaisille ihmisille.
Lähettäkää minut pitämään luentoja yliluonnollisesta.
Kerran koittaa päivä, josta unelmoin. Ehkä et ole ajatellut asiaa näin.
Se on kuin suuri taivaallinen Oscar-gaala.
Näin sanoo Jumala -
jakeessa 1. Sam. 30:24: -
"Sillä taisteluun menevällä ja kuormaston luo jäävällä -
on oleva yhtäläinen osuus; heidän on jaettava tasan."
Minä lähden taisteluun, -
mutta kun palkinnot jaetaan ja kirjekuori avataan, -
siinä on myös sinun nimesi, jos teet yhteistyötä kanssani!
Hän itse on rauhamme, joka yhdistää juutalaiset ja pakanat.
Hän rikkoi meitä erottavan muurin -
luodakseen itsensä kautta yhden uuden ihmisen.
Yhden uuden ihmisen.
Ensi viikolla ohjelmassa: -
Vieraani sanoo, että taivaan ja maan välillä oleva väliverho -
käy aina vain ohuemmaksi. Siksi niin monet ihmiset -
kohtaavat enkeleitä ja saavat nähdä näkymättömään maailmaan.
Hän sanoo voivansa opettaa teitä näkemään -
tähän näkymättömään maailmaan. Haluatteko oppia? Minä myös!
Lahjoitustenne ansiosta Sid voi lähettää ohjelmaa jatkuvasti -
ja jakaa juutalaisille evankelioivaa kirjaansa.
Suomennos: Anni Lähteenmäki